da da da da da da sv da da en da da da da da da da en da da da da da nb sv nb da da da da en en
Hamid Shahs 152 mod Soranerne var femtehøjeste svanholm-seniorscore gennem årene - Svanholm Cricketklub
Mandag d. 16. maj 2022 kl. 17:35 af Henrik Pfaff
Sidste gang kunne vi fortælle om nogle scorer, der nærmede sig den negative ende af rekordtabellen. Så det er rart at kunne fortælle om Hamid Shahs 152 ud af 256 mod Soranerne. Det var den femtehøjeste seniorscore gennem tiderne og hans højeste. De to bedste scorer gennem tiderne indehaves af Allan From, der i 1993 scorede 197 og i 1994 248 not out i den bedste række.
Hamid brugte 158 bolde og gav een chance, før han blev løbet ud – da han havde 147. Ingen af de øvrige gærdespillere gjorde synderligt væsen af – næstbedst Abdullah Mahmood med 20.
Hamid fremviste hele repertoiret . På det andetsidste billede er det ikke til at forstå, at han ikke vælter
Hamid gratuleres for sine 100 af bror Zishan og yderst sportsligt af en Soraner
Da Soranerne kom til gærdet havde vi 8 af deres spillere ude for 76, men da der kom lidt modstand var det åbenlyst, at kræfterne var sluppet op og modstanderne endte med 160 – langt mere end de normalt laver mod nogen. Dagen forinden havde holdet spillet 2 T 20 kampe i Herning, været hjemmefra ved sekstidenog kommet hjem ved 23- tiden. Det er ikke smart programlægning at udsætte nogen for det.
I Herning mødte vi første hjemmeholdet på deres bane 2 på en vanskelig pitch De startede med 121 (Touqeer Ahmed 3/17). Det skulle vise sig svært at passere, men på trediesidste bold scorede Abdullah Mahmood det afgørende point efter en befriende sekser kort forinden. Hamid Shah topscorer med 38.
Jonas tager et gærde mod Herning, Foto Peter Power
På den igen mod Skanderborg, hvor vi startede alt for defensivt og endte med 127/5. Musa Mahmood med 44 på 26 bolde og Jonas Henriksen med 31 på 31 førte an.
Skanderborgs 58 årige Per Pedersen gik for 9 point i 4 overe !.
Skanderborg passerede i 19 over for 7 gærder. Touqeer Ahmed 2/25.
To gevinster til 2. holdet.
Siden sidst har andetholdet spillet to gange. Først hjemme mod Ishøj 2, der var flinke ved regnskabsføreren og kun lavede 94. 3 for 22 til Ehsan Karimi.
Mati Malik med 35 not out og James Moniz med 36 not out i en andengærdestand passerede på 25 overe
I denne weekend gjaldt det AB. Grundet Said Alams bryllup var holdet forandret på mange punkter. Det gav debut til Zishan Ali og Mateen Sarwar, juniorspiller, der fik stor succes ved at tag 4 gærder 33. Det var dog vores gamle ”ræv” Atta Ullah, der ryddede mest op i toppen med 4/19 på 9 overe.
Anføreren Vatsal Prajapati, der plejer at høre til den plankende type, åbnede med Musa Mahmood. Vatsal slog løs på det hele og lavede 25, mens Musa Mahmood virkede veloplagt efter at have spillet både fredag i Jylland og lørdag mod Soranerne og scorede 62 på 68 bolde Vi passerede på 21 overe.
Sekser til Musa Mahmood på AB
Vatsal slasker en griber i offsiden
Musa Mahmood og Aden Aftab i gang med at lukke og slukke på AB
Også 3. holdet har været i gang med gevinst på vores bane 2 over Copenhagen 3, der startede med velvoksne 160 i 20 overes kampen. Vi mistede 3 gærder for 14, men Harris Raswan med 43 og Aden Aftab med 68not out sørgede for passage i 18 over for tabet af 4 gærder.
Næste uge spiller 2. og 3. holdet hjemme lørdag mod KB 2 og AB 3, søndag spiller
Søndag spiller 1. holdet i Albertslund og 2. holdet en T 20 i Hvidovre